Általános Megbízási Feltételek

A megbízás Baracskainé Kiss Eszter egyéni vállalkozó (továbbiakban: Szakember) és az Égre Nyíló Mentálhigiénés Műhely weboldalán keresztül a Szakembert felkereső kliens (továbbiakban: Kliens) között jön létre.

A szerződés tárgya:

A Szakember szolgáltatása nem minősül egészségügyi ellátásnak. Jelen megbízás alapján a Kliens megbízza Szakembert konzultációk tartásával. A konzultáció célja Kliens lelki egészségének javítása és életvitelének jobbítása az önismeret által. Ügyfél cselekvőképes természetes személy lehet.

A szakember vélelmezi, hogy a Kliens ítélőképességének birtokában, felelős módon veszi igénybe a szolgáltatásait, döntéseit ezek tudatában és birtokában hozza. Amennyiben az ülések során ezek ellenkezője derül ki, a Kliens részére más szakembert javasol, illetve jogosult jelen szerződést felmondani.

A szolgáltatás igénybevétele:

Kliens online vagy telefonon foglal időpontot. A konzultáció személyesen vagy online formában valósul meg.

A Kliens saját felelősségre vesz részt a konzultációkon. A Szakember nem felel semmilyen, a Kliens által tévesen vagy hiányosan megadott adat vagy információ okozta következményért. A Szakembert titoktartási kötelezettség terheli a konzultáción elhangzottakkal kapcsolatosan. A Szakemberrel való konzultáció nem menti fel a Klienst a saját életét illető felelőssége alól. Bizonyos esetekben a Szakember – a Kliens érdekében – más szakemberek bevonását vagy felkeresését javasolja, illetve jelzi, amennyiben szakterületén kívüli probléma merült fel a konzultáció során. A Szakember nem kötelezhető arra, hogy akaratán kívül folytassa a konzultációt.

A konzultáció alkalmanként 60 percig tart. A Kliens esetleges késedelmes érkezése miatt nem hosszabbítható meg a kezdés időpontjától számított 60 perc, a teljes díj fizetése esedékes. A konzultáció díja: 10.000 (tízezer) forint / 60 perc, illetve 15.000 (tizenötezer) forint / 90 perc. A díj számla ellenében helyben fizetendő, vagy – átutalásos fizetés esetén – a számlán foglaltak szerint átutalandó a Szakember részére. Késedelmes fizetés esetén a Szakember igényt tarthat a Ptk. szerinti késedelmi kamatra.

A Kliens – a foglalt időpontot térítésmentesen legkésőbb 24 órával az időpont kezdete előtt mondhatja le.

24 órán belüli lemondás esetén a szolgáltatás díjának 70%-ának fizetése válik esedékessé.

A fent leírtakat a Kliens az üzenet weboldalon keresztül történő elküldésével tudomásul veszi.  
A fent leírtakat a Szakember az üzenet fogadásával tudomásul veszi.